L 327/16
BG
Официален вестник на Европейския съюз
21.12.2022 г.
27) „постоянни разходи, произтичащи от участие в схема за качество“, означава разходите, възникнали от присъединя­ ването към подпомагана схема за качество, и годишната вноска за участие в такава схема за качество, включително, когато е необходимо, разходите за проверки, които се изискват за удостоверяване на спазването на спецификациите на схемата за качество; 28) „биогориво от хранителни култури“ означава биогориво, произведено от хранителни и фуражни култури, както е определено в Директива (ЕС) 2018/2001; 29) „храни“ означава храни, които не са селскостопански продукти и които са изброени в приложение I към Регламент (ЕС) № 1151/2012 на Европейския парламент и на Съвета (22); 30) „брутен еквивалент на безвъзмездна помощ“ означава размерът на помощта, ако тя е била предоставена на бене­ фициера под формата на безвъзмездни средства, преди приспадането на данъци или други такси; 31) „индивидуална помощ“ означава: а) помощ ad hoc; б) предоставяне на помощи на индивидуални бенефициери въз основа на схема за помощ; 32) „нематериални активи“ означава активи, които нямат физически или финансов израз, като патенти, лицензи, ноу-хау или друга интелектуална собственост; 33) „инвестиции за привеждане в съответствие със стандарт на Съюза“ означава инвестиции, целящи привеждането в съответствие със стандарт на Съюза след изтичането на преходния период, предвиден в законодателството на Съюза; 34) „големи предприятия“ означава предприятия, които не отговарят на критериите, определени в приложение I; 35) „търговия със селскостопански продукти“ означава притежаването или излагането с цел продажба, предлагането за продажба, доставка или всеки друг начин за пускане на пазара, с изключение на първата продажба от земеделски стопанин на прекупвачи или преработватели, както и всяка дейност по подготвяне на продукта за тази първа продажба; продажбата от земеделски стопанин на крайни потребители се счита за търговия със селскостопански продукти, ако се осъществява в самостоятелни помещения или съоръжения, предвидени за тази цел; 36) „взаимоспомагателен фонд“ означава схема, акредитирана от държава членка съгласно националното право, чиято цел е застраховането на членуващите земеделски стопани, при която се извършват компенсаторни плащания на члену­ ващите земеделски стопани, понесли икономически загуби; 37) „защитени зона по „Натура 2000“ означава специални земеделски или горски площи, посочени в член 3 от Директива 92/43/ЕИО и в член 3 от Директива 2009/147/ЕО; 38) „природни бедствия“ означава земетресения, лавини, свлачища и наводнения, смерчове, урагани, вулканични изригвания и горски пожари, възникнали по естествен път; 39) „инвестиции в непроизводствени дейности“ означава инвестиции, които не водят до съществено увеличение на стойността или рентабилността на земеделското стопанство; 40) „операции, предхождащи промишлената преработка“ означава отсичане, нарязване, обелване, разрязване, складиране, защитна обработка и сушене на дървесина и всички други работни операции, предхождащи промишленото рязане на дървесина в дъскорезница; както и рязането в дъскорезница, където максималният капацитет за преработка на година е 20 000 m3 обли греди като материали за влагане, които се режат в дъскорезницата; 41) „други неблагоприятни климатични събития“ означава неблагоприятни метеорологични условия, които не попадат в обхвата на определението за неблагоприятно климатично събитие, което може да бъде приравнено на природно бедствие; 42) „най-отдалечени региони“ означава регионите, посочени в член 349, първа алинея от Договора; 43) „вредители по растенията“ означава: всякакъв вид, щам или биотип на растение, животно или патогенен агент, които са вредни за растенията или растителните продукти; 44) „първично селскостопанс ко производство“ означава производството на растителните и животинските продукти, изброени в приложение I към Договора, без да се извършват никакви по-нататъшни операции, с които се променя естеството на тези продукти; 45) „преработка на селскостопански продукти“ означава всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, нужни за приготвяне на животински или растителен продукт за първа продажба; (22) Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).